
DR.31.07.2017                                                        29                   

 
12.34 tgh. 

Ir. Shaharuddin bin Ismail [Kangar]:  Bismillahir Rahmanir Rahim. 
Assalamualaikum warahmatullahi wabarakatuh. Terima kasih kepada Tuan Yang di-
Pertua kerana memberi peluang kepada saya untuk turut berbahas dalam Rang Undang-
undang Akses kepada  Sumber Biologi dan Perkongsian Faedah ataupun RUU ABS 
2017. 

Saya cukup yakin dan percaya bahawa pelaksanaan undang-undang akses 
kepada  sumber biologi dan perkongsian faedah RUU ABS 2017 akan memberi manfaat 
dan faedah kepada negara kita dan akan memberi satu langkah transformasi yang lebih 
positif serta penambahbaikan yang mampu memanfaatkan semua pihak agar sumber 
biologi yang ada di negara kita terpelihara dan dikekalkan. 

Tuan Yang di-Pertua, Malaysia merupakan satu negara yang memberi 
komitmen dalam memelihara sumber biologi. Pada 24 Jun 1994, Malaysia telah 
meratifikasi Konvensyen Kepelbagaian Biologi ataupun CBD. Antara objektif konvensyen 
ini ialah konservasi biodiversiti, penggunaan secara mampan dan perkongsian faedah 
yang bijak serta adil dan saksama dari segi sumber genetik.  

Di bawah konvensyen ini, satu Protokol Antarabangsa mengenai Akses kepada 
Sumber Biologi dan Perkongsian Faedah iaitu Nagoya Protocol. Namun, Malaysia belum 
lagi menandatangani Nagoya Protocol kerana undang-undang ini perlu diwujudkan 
terlebih dahulu dan perkara-perkara yang digariskan dalam protokol tersebut perlu 
dipatuhi.  

ABS atau singkatan kepada akses sumber biologi ini bermaksud pengambilan 
sumber biologi daripada habitat semula jadi untuk sumber ini ditemui, disimpan dan 
ditanam bagi tujuan penyelidikan dan pembangunan ke atas sumber genetik terbitan dan 
sebatian biokimia yang terkandung dalam sumber biologi tersebut. 

Oleh itu, keperluan RUU ABS 2017 ini adalah memastikan sumber biologi 
negara diakses dengan jaminan perkongsian faedah secara adil dan saksama, 
mengelakkan berlakunya aktiviti biopiracy. Seterusnya, ia menyediakan tatacara yang 
jelas kepada  pengguna dan memberi sumber biologi tentang prosedur untuk mengakses 
sumber biologi dan pengetahuan tradisi serta perkongsian faedah. Faedah utama yang 
diperoleh dalam RUU ABS ini boleh digunakan untuk membiayai serta menyokong usaha 
konservasi biodiversiti negara.  

Tuan Yang di-Pertua, tujuan rang undang-undang ini ialah untuk mengawal 
undang-undang biodiversiti, untuk mengambil tindakan terhadap orang luar yang cuba 
mencuri bahan hutan kita untuk dipatenkan. Dalam ABS ini juga adalah memastikan 
faedah yang terhasil daripada kepentingan biodiversiti ini seperti ubatan tradisional 
dikongsi secara adil dan saksama untuk menjana kekayaan daripada sumber biologi.  

Salah satu isu dan statistik yang dijalankan oleh pihak kementerian, terdapat 
mereka-mereka yang masuk bertujuan untuk melancong dan terdapat juga pelajar luar 
negara yang masuk melalui universiti kita, mereka membuat kajian menggunakan 
sumber daripada hutan kita selepas itu ia dipatenkan di luar negara dan negara kita akan 
mengalami kerugian dari segi itu. Justeru itu, RUU ABS ini, bila diluluskan nanti, pihak 
kerajaan boleh mengambil tindakan ke atas mereka.  

Tuan Yang di-Pertua, terdapat dua persoalan yang ingin saya timbulkan iaitu 
pertama, mohon menyatakan sejauh manakah kerjasama dan penglibatan negara-
negara di rantau Asia ini mengenai akses kepada sumber biologi dan perkongsian faedah 
melalui Nagoya Protocol? Keduanya, apakah peruntukan-peruntukan dalam ABS ini 
akan memberi faedah serta manfaat kepada negeri-negeri yang mempunyai sumber 
biodiversiti yang banyak? 

■1240 

Tuan Yang di-Pertua, akhir sekali saya berharap agar undang-undang ini 
menjadi satu usaha murni dari Kementerian Sumber Asli dan Alam Sekitar bagi 
menyelaras usaha negara untuk melaksanakan objektif ketiga Konvensyen 
Kepelbagaian Biologi (CBD) yang mmpromosikan perkongsian faedah ini yang adil dan 
saksama daripada penggunaan sumber biologi. RUU ini juga diharapkan agar kita dapat 
menambah dari segi ekonomi serta membangunkan sektor pelancongan yang kita 
harapkan berkembang di masa akan datang. Jadi saya menyokong RUU ini. Sekian 
terima kasih. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Hulu Langat. 



12.34 tgh. Ir. Shaharuddin bin Ismail [Kangar]: Bismillahir Rahmanir Rahim. Assalamualaikum warahmatullahi wabarakatuh. Terima kasih kepada Tuan Yang di- Pertua kerana memberi peluang kepada saya untuk turut berbahas dalam Rang Undang- undang Akses kepada Sumber Biologi dan Perkongsian Faedah ataupun RUU ABS 2017. Saya cukup yakin dan percaya bahawa pelaksanaan undang-undang akses kepada sumber biologi dan perkongsian faedah RUU ABS 2017 akan memberi manfaat dan faedah kepada negara kita dan akan memberi satu langkah transformasi yang lebih positif serta penambahbaikan yang mampu memanfaatkan semua pihak agar sumber biologi yang ada di negara kita terpelihara dan dikekalkan. Tuan Yang di-Pertua, Malaysia merupakan satu negara yang memberi komitmen dalam memelihara sumber biologi. Pada 24 Jun 1994, Malaysia telah meratifikasi Konvensyen Kepelbagaian Biologi ataupun CBD. Antara objektif konvensyen ini ialah konservasi biodiversiti, penggunaan secara mampan dan perkongsian faedah yang bijak serta adil dan saksama dari segi sumber genetik. Di bawah konvensyen ini, satu Protokol Antarabangsa mengenai Akses kepada Sumber Biologi dan Perkongsian Faedah iaitu Nagoya Protocol. Namun, Malaysia belum lagi menandatangani Nagoya Protocol kerana undang-undang ini perlu diwujudkan terlebih dahulu dan perkara-perkara yang digariskan dalam protokol tersebut perlu dipatuhi. ABS atau singkatan kepada akses sumber biologi ini bermaksud pengambilan sumber biologi daripada habitat semula jadi untuk sumber ini ditemui, disimpan dan ditanam bagi tujuan penyelidikan dan pembangunan ke atas sumber genetik terbitan dan sebatian biokimia yang terkandung dalam sumber biologi tersebut. Oleh itu, keperluan RUU ABS 2017 ini adalah memastikan sumber biologi negara diakses dengan jaminan perkongsian faedah secara adil dan saksama, mengelakkan berlakunya aktiviti biopiracy. Seterusnya, ia menyediakan tatacara yang jelas kepada pengguna dan memberi sumber biologi tentang prosedur untuk mengakses sumber biologi dan pengetahuan tradisi serta perkongsian faedah. Faedah utama yang diperoleh dalam RUU ABS ini boleh digunakan untuk membiayai serta menyokong usaha konservasi biodiversiti negara. Tuan Yang di-Pertua, tujuan rang undang-undang ini ialah untuk mengawal undang-undang biodiversiti, untuk mengambil tindakan terhadap orang luar yang cuba mencuri bahan hutan kita untuk dipatenkan. Dalam ABS ini juga adalah memastikan faedah yang terhasil daripada kepentingan biodiversiti ini seperti ubatan tradisional dikongsi secara adil dan saksama untuk menjana kekayaan daripada sumber biologi. Salah satu isu dan statistik yang dijalankan oleh pihak kementerian, terdapat mereka-mereka yang masuk bertujuan untuk melancong dan terdapat juga pelajar luar negara yang masuk melalui universiti kita, mereka membuat kajian menggunakan sumber daripada hutan kita selepas itu ia dipatenkan di luar negara dan negara kita akan mengalami kerugian dari segi itu. Justeru itu, RUU ABS ini, bila diluluskan nanti, pihak kerajaan boleh mengambil tindakan ke atas mereka. Tuan Yang di-Pertua, terdapat dua persoalan yang ingin saya timbulkan iaitu pertama, mohon menyatakan sejauh manakah kerjasama dan penglibatan negara- negara di rantau Asia ini mengenai akses kepada sumber biologi dan perkongsian faedah melalui Nagoya Protocol? Keduanya, apakah peruntukan-peruntukan dalam ABS ini akan memberi faedah serta manfaat kepada negeri-negeri yang mempunyai sumber biodiversiti yang banyak?. #1240. Tuan Yang di-Pertua, akhir sekali saya berharap agar undang-undang ini menjadi satu usaha murni dari Kementerian Sumber Asli dan Alam Sekitar bagi menyelaras usaha negara untuk melaksanakan objektif ketiga Konvensyen Kepelbagaian Biologi (CBD) yang mmpromosikan perkongsian faedah ini yang adil dan saksama daripada penggunaan sumber biologi. RUU ini juga diharapkan agar kita dapat menambah dari segi ekonomi serta membangunkan sektor pelancongan yang kita harapkan berkembang di masa akan datang. Jadi saya menyokong RUU ini. Sekian terima kasih. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Hulu Langat.